افغان حکومت کی جانب سے ایران کا شکریہ

پناہ گزینوں کے امور میں افغانستان کے وزیر نے دسیوں لاکھ افغان مہاجرین کی میزبانی کرنے پر اسلامی جمہوریہ ایران کا شکریہ ادا کیا ہے -

خبر کا کوڈ: ۴۲۴۰۷۷

تاریخ: ۲۶ دی ۲۰۱۶ - ۱۹:۲۹

رسا نیوز ایجنسی کی رپورٹ کے مطابق، افغانستان کے وزیر برائے امور پناہ گزیناں سید حسین عالمی بلخی نے منگل کو کابل میں مہاجروں سے متعلق منعقدہ ایک سیمینار میں کہا کہ اس سال چھے لاکھ افغان مہاجرین دوسرے ملکوں خاص طور پر پاکستان اور ایران سے رضاکارانہ طور پر اپنے وطن واپس لوٹے ہیں -

انہوں نے کہاکہ چھے لاکھ افغان مہاجرین کی وطن واپسی کے باوجود  ابھی بھی بیس لاکھ سے زائد افغان مہاجرین اسلامی جمہوریہ ایران میں اور کم وبیش اتنے ہی افغان مہاجرین پاکستان میں ہیں -

انہوں نے پچھلے دنوں دس لاکھ سے زائد افغان شہریوں کے بے گھر ہوجانےکا ذکرکرتے ہوئے کہا کہ یہ افغان شہری  قندوز ، ہلمند اور اروزگان صوبوں  کی حالیہ جنگوں کے بعد بے گھر ہوئے ہیں -

افغانستان کے چیف ایگزیکٹیو عبداللہ عبداللہ نے  بھی اس سیمینار میں تقریرکرتے ہوئے وہاں موجود شرکا سے  کہاکہ وہ افغان مہاجرین کی آبرومندانہ واپسی کا راستہ ہموار کریں - افغانستان کے ستر لاکھ مہاجرین دنیا کے مختلف ملکوں میں پناہ لئے ہوئے ہیں جن میں ساٹھ لاکھ مہاجرین ایران اور پاکستان میں ہیں -/۹۸۸/ن۹۴۰